JayJayThrowThrow/commonwealth-wiki-mix huggingface dataset:
عابد علی شہید

300px|تصغیر|بائیں|عابد علی شہیدشہادت:18 دسمبر 2006ء
تعارف

ضلع بنوں کے سابق آئی جی۔ لاہور میں پیدا ہوئے۔ ابتدائی تعلیم بھی لاہور میں حاصل کی۔ سول سروس میں آنے کے بعد اپنی ملازمت کا زیادہ تر وقت صوبہ سرحد میں گزارا۔ وہ صوابی، بنوں، ڈیرہ اسماعیل خان اور مردان چارسدہ میں بھی بطور ایس پی خدمات سر انجام دیتے رہے۔ 2006ء میں اکرم خان درانی کی خصوصی سفارش پر انھیں ضلع بنوں کا آئی جی بنا دیا گیا۔ تاکہ امن و امان کی صورت حال کو کنٹرول میں رکھا جاسکے۔ وہ پی ایس پی (پولیس سروس آف پاکستان) یعنی وفاق کے آفسر تھے اور 18th کامن کے تھے۔ دو مرتبہ قائد اعظم پولیس میڈل اور ایک مرتبہ پاکستان پولیس میڈل بھی ملا۔ ان کی شادی چارسدہ کے ایک اہم مذہبی گھرانے میں ہوئی تھی۔ عابد علی کی اہلیہ چارسدہ کے ممتاز عالم دین مولانا صاحب حق کی بھتیجی ہیں۔
بطور پولیس آفیسر

شہید عابد علی محکمہ پولیس کے اُن افسروں میں سے ایک تھے جنہیں صوبہ سرحد کے عوام کبھی فراموش نہیں کر سکی گی۔ وہ جہاں کہیں بھی رہے مجرموں کے لیے آندھی اور بے گناہ اور عام لوگوں کے لیے ایک شفیق انسان رہے۔ جرائم پیشہ افراد کا قلع قمع کرنے کے لیے وہ خود چھاپے کی قیادت کرتے۔ بہت سے نامی گرامی مجرموں کو عابد علی نے گرفتار کرایا۔ یہاں تک کہ آخر میں جہاں بھی شہید عابد علی کا تبادلہ ہوا وہاں خود بخود ہی جرائم پیشہ افراد فرار ہو کر کسی دوسرے علاقے میں چلے جاتے۔
عوامی مقبولیت

اپنے طرز عمل کی بدولت ہماری پولیس کے افسران کبھی عام لوگوں میں مقبول نہ ہو سکے۔ لیکن شہید عابد علی کی مقبولیت کا یہ حال تھا کہ اُن کی شہادت پر صوبہ سرحد کے ہر عام آدمی کی آنکھ اشک بار رہی۔ ان کی شہادت کے موقع پر صوبہ سرحد کے تمام بڑے اخبارات نے خصوصی رنگین صفحات ان کی زندگی کے متعلق شائع کیے۔ آج بھی صوبہ سرحد اور ضلع بنوں کی ہر دکان میں شہید عابد علی کی تصویر والا کلینڈر دیکھا جا سکتا ہے۔ ضلع بنوں میں لکی گیٹ کے باہر نورنگ روڈ پر شہید عابد علی کی یاد میں ایک یادگار بھی تعمیر کی گئی۔
شہادت

رات کو خصوصی میٹنگ میں شرکت کے لیے بنوں سے پشاور جا رہے تھے کہ مسلح افراد نے ان کی گاڑی پر پشاور کے حدود میں سورنہار کے علاقے کے قریب ان پر فائرنگ کی۔ جس سے وہ اور ان کا ڈرائیو موقع پر ہی جاں بحق ہو گئے۔ کیس کی تحیقات کی گئیں لیکن آج تک قاتلوں کا کچھ پتہ نہیں چل سکا۔
حوالہ جات
بیرونی روابط

* ’’عابد پھر ملیں گے ‘‘ بی بی سی کے نمائندے عارف شمیم کا بلاگ

زمرہ:بنوں
زمرہ:پولیس آفیسر
زمرہ:پاکستانی پولیس افسران
اعضاء کی پیوندکاری کا کاروبار

ایک انسان کا کوئی اعضاء (جیسا کہ گردہ) اگر ناکارہ ہو جائے تو کسی دوسرے انسان (زندہ یا مردہ) سے نکالا ہوا اعضا جراحی کے ذریعہ پہلے انسان میں پیوند کیا جا سکتا ہے، جس سے اس کی جان بچ سکتی ہے۔ اس مقصد کے لیے اعضا مرنے سے پہلے لوگ عطیہ کرنے کی وصیت کر جاتے ہیں۔ گردہ ایک ایسا عضو ہے، جو زندہ انسان دو میں سے ایک کا عطیہ کر سکتے ہیں۔ اس مقصد کے لیے اعضا کی قلت کے سبب صاحبِ حیثیت لوگ انتہائی غریب افراد سے گردے پیسے دے کر خرید بھی لیتے ہیں۔ اس مکروہ کاروبار نے پاکستان میں بھی منظم ہو چکا ہے مگر حکومت اس سلسلہ میں قانون سازی سے مجرمانہ گریز کر رہی ہے، جس پر منصفِ اعظم افتخار محمد چودھری نے حکومت کی سرزنش کی ہے۔
حوالہ جات

زمرہ:کاروبار
مونیکا بیدی

مونیکا بیدی (پیدائش 18 جنوری 1975ء) ایک بھارتی اداکارہ اور ٹیلی ویژن میزبان ہیں۔ انھوں نے 1990ء کی دہائی کے وسط میں ہندی فلموں سے آغاز کیا تھا اور ان کے قابل ذکر کام میں پیار عشق اور محبت اور جوڑ ی نمبر 1 (دونوں 2001ء) شامل ہیں۔ وہ بگ باس 2 میں حصہ لینے کے بعد 2013ء سے 2014ء تکاسٹار پلس سرسوتی چندرا میں گومان کور ویاس کا کردار نبھانے کے لیے مشہور ہیں۔

مونیکا بیدی پنجابی ہیں اور ان کی پیدائش پریم کمار بیدی اور شکونتلا بیدی کے گھر ، گاؤں چوبیوال ، ضلع ہوشیار پور ، پنجاب میں ہوئی تھی۔ اس کے والدین 1979ء میں ڈورمین، ناروے چلے گئے تھے۔ بھارت میں گریجویشن کے اختتام پر، انھوں نے ادب پڑھنے کے لیے برطانیہ کی آکسفورڈ یونیورسٹی میں تعلیم حاصل کی۔ بیک وقت، اداکاری کی تعلیم 1995ء میں دہلی یونیورسٹی سے مکمل کی۔
ابو سالم کے ساتھ تعلقات

انڈر ورلڈ ڈان ابو سالم کی محبوبہ اور بالی وڈ کی ماڈل اور فلمی ہیروئن مونیکا نے اپنا فلمی کریئر کا آغاز بالی ووڈ میں بی اور سی گریڈ کی فلموں سے کیا تھا لیکن اچانک وہ ایک بڑی اداکارہ کے طور پر اس وقت رونما ہوئی جب وہ ابوسالم کی دوست بن گئیں اور بظاہر ابو سالم کے ہی دباؤ میں انہيں فلم ’جوڑی نمبر ون‘ میں سنجے دت کی ہیرؤین کا کردار دیا گيا۔

ستمبر 2002ء میں پرتگال میں ابو سالم کے ساتھ جعلی کاغذات پر داخلے کی وجہ سے گرفتار ہوئیں ۔ مونیکا کو حیدرآباد میں 11 نومبر 2005ء میں لایا گيا اور سی بی آئی کی ایک عدالت نے انہيں ستمبر 2006ء میں پانچ برس کی سزا سنائی لیکن ہائی کورٹ نے ان کی سزا کو کم کرکے تین سال کر دی۔ اس کے بعد وہ سپریم کورٹ گئیں اور وہاں سے ان کو ضمانت مل گئی لیکن ان کے خلاف بھوپال میں ایک دیگر مقدمہ ہونے کے سبب ان کی رہائی ممکن نہيں ہو سکی۔ بھوپال کی عدالت سے ثبوتوں کی کمی کے سبب بری ہونے کے بعدان کی رہائی ممکن ہوئی ہے۔
فلمیں

* میں تیرا عاشق
* تاج محل
* سرکشا
* عاشق مستانے
* کھلونا
* اک پھول تین کانٹے
* جیو شان سے
* ترچھی ٹوپی والے
* زنجیر
* کالی چرن
* سکندر سڑک کا
* جانم سمجھا کرو
* اسپیڈ ڈانسر
* جوڑی نمبر 1
* پیار عشق اور محبت
* رومیو رانجھا
* بندوقاں
*
ٹی وی
حوالہ جات

زمرہ:1975ء کی پیدائشیں
زمرہ:بقید حیات شخصیات
زمرہ:بگ باس کے شرکا
زمرہ:بھارتی فلمی اداکار
زمرہ:بھارتی فلمی اداکارائیں
زمرہ:ہوشیار پور کےلوگ
زمرہ:تیلگو سنیما کی اداکارائیں
زمرہ:ہندی سنیما کی اداکارائیں
زمرہ:پنجابی سنیما کی اداکارائیں
زمرہ:ضلع ہوشیارپور کی شخصیات
زمرہ:کنڑا سنیما کی اداکارائیں
زمرہ:بنگالی سنیما کی اداکارائیں
زمرہ:تمل سنیما کی اداکارائیں
زمرہ:پنجابی شخصیات
زمرہ:بھارتی ٹیلی ویژن اداکارائیں
خونی دروازہ

دہلی کے مشہور دروازوں میں سے ایک دروازہ۔ اس دروازے کی تعمیر شیر شاہ سوری کے عہد میں ہوئی اور یہ پرانے قلعے کا داخلی گیٹ تھا۔مولوی محمد باقر کو بھی اس دروازے کے سامنے شہید کیا گیا
وجہ شہرت

جنگ آزادی میں تیرہ اور انیس ستمبر کے درمیان میں انگریزوں نے دلی کا محاصرہ کیا۔ لاہوری گیٹ اور اجمیری گیٹ سے حملے ہوتے رہے، بالآخر انگریزوں نے لاہوری گيٹ سے پیش قدمی کی تو بہادر شاہ ظفر نے قلعہ چھوڑ کر ہمایوں کے مقبرے میں پناہ لی، بعض غداروں کی مدد سے کیپٹن ہڈسن نے انھیں قید کر لیا اور ان کے بیٹوں سے اپنے آپ کوحوالے کرنے کو کہا لیکن بیٹوں نے جان کی امان مانگی اور کیپٹن نے جب امان دینے سے منع کر دیا تو انھوں نے خود سپردگی سے انکار کیا۔ اس طرح کپٹن ہڈسن نے ان شہزادوں کے سر قلم کرکے ان کو بہادر شاہ ظفر کے سامنے طشت میں پیش کیا اور ان کی لاشوں کو خونی دروازے پر لٹکا دیا گیا۔
خون ہی خون

اس کے علاوہ شہنشاہ جہانگیر نے عبدالر حیم خان خاناں کے دو لڑکوں کو اسی گيٹ پر پھانسی دی تھی، پھراورنگ زیب نے اپنے بھائی دارا شکوہ کو بھی وہیں قتل کیا تھا لیکن خونی دروازہ اب اٹھارہ سو ستاون کے غدر کے لیے سبب سے زیادہ جانا جاتا ہے۔
نگار خانہ


File:Khuni Darwaza Front view.jpg|
File:Khuni Darwaza front view, details.jpg|
File:Khuni Darwaza side.jpg|
File:Khuni Darwaza rear view, Delhi.jpg|


زمرہ:آثار قدیمہ
زمرہ:تاریخ دہلی
زمرہ:جنگ آزادی ہند 1857ء
زمرہ:دہلی کے دروازے
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ
زمرہ:عمارات و ساخات
نیوکلیوٹائیڈ

نیوکلیوٹائیڈ، خلیات میں موجود ڈی این اے میں پایا جانے والا ایک کیمیائی مرکب ہوتا ہے۔ اگر یوں کہا جائے کہ انھی نیوکلیوٹائیڈ سے ہی DNA بنتا ہے تو مناسب ہوگا یہ اصل میں ڈی این اے کے مکثور سالمے کے چھوٹے چھوٹے بنیادی حصے ہوتے ہیں یا بالفاظ دیگر یہ نیوکلیوٹائیڈ کے سالمات اصل میں ڈی این اے کی بنیادی اکائیاں ہوتے ہیں کہ جیسے ایک دیوار، اینٹوں کی اکائیوں سے ملکر بنتی ہے اسی طرح ڈی این اے، نیوکلیوٹائیڈ کی اکائیوں سے ملکر بنتا ہے۔ ایک نیوکلیوٹائیڈ، بذات خود تین چھوٹے سالمات سے ملکر بنا ہوتا ہے
# متغایرالحلقہ قاعدہ (heterocyclic base) --- (سامنے شکل میں سبز خانے میں)
# شکر --- (سامنے شکل میں سرخ خانے میں)
# فاسفیٹ گروہ --- (سامنے شکل میں نیلے خانے میں)
آسان بیان

اگر دنا یا DNA اور ارنا (RNA) کی ساخت کو دیکھا جائے تو معلوم ہوتا ہے کہ یہ اصل میں ایک بہت بڑا سالمہ یا مالیکول ہوتا ہے جو کئی چھوٹے چھوٹے سالمات کے مجموعے سے ملکر بنتا ہے۔ بنیادی طور پر یہ چھوٹے سالمات 5 اقسام کے ہوتے ہیں اور ان کو ہی مرثالثات یا nucleotides کہا جاتا ہے۔ جبکہ ان سے ملکر بننے والے ڈی این اے یعنی دنا کے سالمے کو سالمات کبیر (macromolecules) میں شمار کیا جاتا ہے۔

مرثالثہ کہلائے جانے والے یہ چھوٹے سالمات دنا میں 4 اقسام کے ہوتے ہیں جنکو ان کے انگریزی ناموں کے ابتدائیییییی حروف سے شناخت کرتے ہوئے A، G، C اور T لکھا جاتا ہے۔ جبکہ ارنا میں T کی جگہ پر ایک دوسری قسم کا مرثالثہ آجاتا ہے جس کو U سے ظاہر کرا جاتا ہے۔ اب فرض کریں کہ ان چار اقسام کے سالمات کو استعمال کرتے ہوئے ایک ڈی این اے یعنی دنا کے سالمے کی ساخت کو بنایا جائے تو اسے یوں لکھ سکتے ہیں۔
* ڈی این اے یعنی دنا کی مثال
: ATGGCGAAC دنا یا ڈی این اے کے سالمے میں چار قواعد (bases) یعنی A G C اور T پائے جاتے ہیں۔
* آر این اے یعنی ارنا کی مثال
: AUGGCGAAC جبکہ ارنا یا آر این اے کا سالمہ بنتے وقت اس میں T کی جگہ U کا قاعدہ آجاتا ہے۔

زمرہ:آر این اے
زمرہ:سالماتی حیاتیات
زمرہ:وراثیات
زمرہ:ڈی این اے
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیاتی ٹیکنالوجی
زمرہ:خرد حیاتیات
زمرہ:نامیاتی مرکبات
تکمیلی (سالماتی حیاتیات)

تصغیر|بائیں|320px|بائیں جانب چوکور خانے میں دنا کے مرثالثات دکھائے گئے ہیں جو آپس میں [[سیڑھی کی مانند آبگربند بناتے ہیں، A ہمیشہ T سے دوہرا بند اور C ہمیشہ G سے تہرا بند بناتا ہے۔ اس طرح یہ آبگربند، ڈی این اے کے حاسہ (بالائی، بائیں سے دائیں 5' تا 3') اور ضدحاسہ (زیریں، بائیں سے دائیں 3' تا 5') بازوؤں کو آپس میں جوڑتے ہیں اور ان آپس میں ایک دوسرے کی تکمیل کرنے والے بازوؤں کو ہی تکمیلی کہا جاتا ہے۔]]علم سالماتی حیاتیات میں تکمیلی (complementary) اصل میں ڈی این اے کے طاقین (strands) کو کہا جاتا ہے، جو آپس میں ایک دوسرے کی تکمیمل کر رہے ہوتے ہیں۔ ڈی این اے یا دنا کا سالمہ ایک طویل مکثورہ (polymer) ہے جو دو بازوؤں سے ایسے مل کر بنا ہوتا ہے کہ جیسے کسی سیڑھی کے دو بازو ہوتے ہیں جو آپس میں پیر رکھنے والی پیڑیوں سے جڑے رہتے ہیں۔ مثال کے طور پر درج ذیل عبارت ڈی این اے کے تکمیلی طاقین کی وضاحت پیش کرتی ہے۔ TAC CAC GACATG GTG CTGمذکورہ بالا عبارت میں موجود اوپر والا ڈی این اے کا بازو بائیں سے دائیں 5 تا 3 سرا کہلایا جاتا ہے اور اسی کو حاسہ بھی کہتے ہیں جبکہ نچلا بازو 3 تا 5 سرا ہوتا ہے اور اس کو ضدحاسہ کہا جاتا ہے، جبکہ یہ دونوں بازو آپس میں ایک دوسرے کے تکمیلی بازو کہلاتے ہیں۔ مزید وضاحت کے لیے سامنے بائیں جانب دی گئی شکل کی عبارت دیکھی جا سکتی ہے۔

زمرہ:آر این اے
زمرہ:سالماتی حیاتیات
زمرہ:وراثیات
زمرہ:ڈی این اے
زمرہ:ویکی ڈیٹا سے مختلف مختصر وضاحت
فینوٹائپ

تصغیر|بائیں|250px|The mollusc shell|shells of individuals within the [[bivalve مولسکا species Donax variabilis show diverse coloration and patterning in their phenotypes]]
تصغیر|بائیں|Here the relation between genotype and phenotype is illustrated, using a Punnett square, for the character of petal colour in pea. The letters B and b represent genes for colour and the pictures show the resultant flowers.
طرز ظاہری : انگریزی میں Phenotype فینوٹائپ کہا جاتا ہے۔ کسی جاندار کے ظاہری طور پر نظر آنے والے اشکال یا اس کی حیاتیاتی نوعیت جس کی بنیاد پر اُس جاندار کی حیاتی ساخت اور ارتقا، حیاتی اور کیمیائی خواص، سلوک، کردار وغیرہ کا اظہار ہوتا ہے۔ 1978 میں رچرڈ ڈاکنس نے پھر، 1982 میں دوبارہ اس بات کی تجویز پیش کی جو جانداروں کے کردار کو پیش کرتا ہے، جیسے کہ چڑیا کا گھونسلا۔ یعنی چڑیا اپنے فطری کردار کو گھونسلا بنا کر اپنی طرز کا اظہار کرتی ہے۔ یہ طرز اظہار، ماحولیات کا ایک اہم جز ہے جو وارثیات پر مبنی ہے۔
حوالہ جات

زمرہ:وراثیات
زمرہ:حیات
بسیط متداخل ارنا

بسیط متداخل ارنا ایک ایسے ارنا (RNA) کو کہا جاتا ہے جو دو پٹیوں والا یا ذوطاقین ہوتا ہے یعنی دنا (DNA) کی طرح سے دو پٹیوں پر مشتمل ہوتا ہے اور جسامت میں چھوٹا (20 تا 25 مرثالثہ) ہوتا ہے۔ اسے انگریزی میں Small interfering RNA کہتے ہیں اور اس کا اختصار انگریزی میں siRNA اور اردو میں بم ارنا کیا جاتا ہے بم کا لاحقہ انگریزی اختصار کے اصول کے مطابق ہی بسیط سے ب اور متداخل سے م لے کر بنایا جاتا ہے۔


زمرہ:آر این اے
زمرہ:آر این اے انٹرفیرنس
زمرہ:سالماتی حیاتیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیاتی انجینئرنگ
زمرہ:سانچہ حوالہ جات میں نامعلوم پیرامیٹر پر مشتمل صفحات
تحریک واپسی سوئے قدس

تحریک واپسی سو القدس (چینی:传回耶路撒冷运动) چین اور یروشلم کے درمیان بسنے والے تمام بدھ، ہندو اور مسلمان باشندوں کو مسیحی بنانے کے لیے، چینی گھریلو کلیسیاؤں کا ایک خواب ہے۔ یہ تحریک 1920ء میں شروع ہوئی تھی مگر اشتراکیوں کی جانب سے اذیت کے خوف نے اسے کئی دہائیوں تک زیر زمین چلے جانے پر مجبور کر دیا۔ اب اس کا ارادہ دنیا کے 51 ممالک میں شاہراہ ریشم کے ذریعے کم از کم 100،000 تبلیغیوں کو بھیجنے کا ہے، یہ قدیم تجارتی شاہراہ، چین سے بحیرۂ روم تک راہ فراہم کرتی ہے۔
بیرونی روابط

* تحریک واپسی سو القدس

زمرہ:چین میں مسیحیت
زمرہ:مسیحی تنظیمیں
زمرہ:مضامین جن میں آسان چینی زبان کا متن شامل ہے
موٹر سائیکل

تصغیر|upright=0.9|1952 Lambretta 125 D اسکوٹر (موٹرسیکل)

موٹر سائیکل دو پہیوں یا تین پہیوں پر مشتمل ایک موٹر یا انجن سے چلنے والی سواری کا نام ہے۔ پہلا پٹرولیم ایندھن موٹر سائیکل ڈیملر ریئٹ ویگن تھا ۔ یہ 1885 میں جرمنی کے برا کننٹٹ میں جرمن آڈیٹروں کے گوتلیب ڈیمرر اور ویلہیل میببچ کی طرف سے ڈیزائن کیا گیا تھا۔ اس گاڑی میں کسی بھی حفاظتی بائیسکل یا اس دور کے ہونسیکیک سائیکل سائیکلوں کے برعکس تھا، اس میں اسٹیئرنگ محور زاویہ اور کوئی ٹاسک آفسیٹ کے صفر ڈگری موجود نہیں تھے اور اس طرح اس سائیکل اور موٹر سائیکل کی ڈھانچے کے اصولوں کا استعمال تقریباً 70 سال پہلے نہیں تھا۔ اس کی بجائے، اس نے دو پہاڑی پہیوں پر بھروسا کیا جبکہ رخ بدلنے کے لیے.
انوینٹریز نے ان کے ایجاد کو ریت ویگن ("سواری کار") کہا. یہ ایک حقیقی پروٹوٹائپ گاڑی کی بجائے ان کے نئے انجن کے لیے ایک وسیع پیمانے پر testbed کے طور پر ڈیزائن کیا گیا تھا۔

عالمی سطح پر، موٹر سائیکل نقل و حمل کے ایک طریقہ کے طور پر کاروں کے مقابلے میں کافی مقبول ہیں۔ 2021 میں، دنیا بھر میں تقریباً 58.6 ملین نئی موٹرسائیکلیں فروخت ہوئیں۔ 2022 میں حجم اور قسم کے لحاظ سے موٹرسائیکل بنانے والے کمپنیوں میں ہونڈا، یاماہا، کاواساکی اور سوزوکی سرفہرست تھیں۔ ترقی پذیر ممالک میں، کم قیمتوں اور ایندھن کی کم کھپت کی وجہ سے موٹر سائیکلوں کو مفید سمجھا جاتا ہے۔
حوالہ جات

زمرہ:پہیا دار ناقلات
زمرہ:پہیہ دار گاڑیاں
زمرہ:موٹر سائیکلنگ
موٹر سائیکلیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:موٹر سائیکل ٹیکنالوجی
زمرہ:جرمن ایجادات
زمرہ:انیسویں صدی کی ایجادات
زمرہ:1885ء کی متعارفات
زمرہ:فرانسیسی ایجادات
زمرہ:جرمنی میں 1885ء
زمرہ:1885ء میں سائنس
نسبت

تصغیر|200px|عمومی شمارندی تظاہرہ کی لمبائی و چوڑائی کے درمیان تناسب

نسبت یا تناسب (ratio)، ایک کلمہ جو دو باہمی متعلقہ مقداروں کا موازنہ کرتا ہے.
حوالہ جات

زمرہ:ابتدائی ریاضیات
زمرہ:الجبرا
زمرہ:نسبت تناسب

ar:نسبة (رياضيات)
en:Ratio
ca:Raó aritmètica
da:Forhold
de:Ratio
el:Λόγος (μαθηματικά)
es:Razón aritmética
eo:Rilatumo
fr:Ratio
ko:비 (수학)
it:Rapporto
he:יחס (בין מספרים)
lt:Santykis
mr:गुणोत्तर
nl:Verhouding (wiskunde)
ja:比
pl:Stosunek (matematyka)
pt:Razão (matemática)
simple:Ratio
fi:Suhde
افتخار عارف

افتخار عارف پاکستان سے تعلق رکھنے والے اردو کے ممتاز شاعر، سابق صدر نشین مقتدرہ قومی زبان، سابق چیئرمین اکادمی ادبیات پاکستان، سابق سربراہ اردو مرکز لندن،تہران میں ایکو (ECO) کے ثقافی ادارے کے سربراہ رہ چکے ہیں ۔
سوانح

افتخار عارف کی اصل تاریخ پیدائش 21 مارچ 1944ء ہے جبکہ کاغذات میں 1943ء درج ہے سو اسی نسبت سے آپ کے بارے لکھا جاتا ہے کہ آپ 21 مارچ، 1943ء کو لکھنؤ میں پیدا ہوئے۔ قیام پاکستان کے بعد ان کا خاندان کراچی منتقل ہو گیا۔ لکھنؤ یونیورسٹی سے ایم۔ اے کیا۔ اپنی علمی زندگی کا آغاز ریڈیو پاکستان میں بحیثیت نیوز کاسٹر کیا۔ پھر پی ٹی وی سے منسلک ہو گئے۔ اس دور میں ان کا پروگرام کسوٹی بہت زیادہ مقبول ہوا۔ بی سی سی آئی بینک کے تعاون سے چلنے والے ادارے "اردو مرکز" کو جوائن کرنے کے بعد آپ انگلینڈ تشریف لے گئے۔ انگلینڈ سے واپس آنے کے بعد مقتدرہ قومی زبان کے چیرمین بنے۔ اس کے بعد اکادمی ادبیات کے چیرمین کی حیثیت سے خدمات سر انجام دیتے رہے۔ جبکہ نومبر 2008ء سے مقتدرہ قومی زبان کے چیرمین کی حیثیت سے خدمات سر انجام دینے کے بعد آج کل اسلامی جمہوریہ ایران کے دار الحکومت تہران میں ایکو تنظیم کے ثقافتی شعبے کو سبنھالے ہوئے ہیں۔ اس کے ساتھ ہی ایران میں ہونی والی ادبی اور علمی محفلوں کے ساتھ ساتھ مشاعروں میں افتخارعارف صاحب کی شرکت تقریبا ایک لازمی امر بن گئی ہے۔
شاعری

افتخار عارف کا اپنی نسل کے شعرا میں سنجیدہ ترین شاعر ہیں۔ وہ اپنے مواد اور فن دونوں میں ایک ایسی پختگی کا اظہار کرتے ہیں جو دوسروں میں نایاب نہیں تو کمیاب ضرور ہے۔ وہ عام شعراءکی طرح تجربہ کے کسی جزوی اظہار پر قناعت نہیں کرتے بلکہ اپنا پورا تجربہ لکھنے کی کوشش کرتے ہیں۔ اور اس کی نزاکتوں اور پیچیدگیوں کے ساتھ اسے سمیٹتے ہیں۔

اپنے مواد پر ان کی گرفت حیرت انگیز حد تک مضبوط ہے اور یہ سب باتیں مل کر ظاہر کرتی ہیں کہ افتخار عارف کی شاعری ایک ایسے شخص کی شاعری ہے جو سوچنا، محسوس کرنا اور بولنا جانتا ہے جب کہ اس کے ہمعصروں میں بیشتر کا المیہ یہ ہے کہ یا تو وہ سوچ نہیں سکتے یا وہ محسوس نہیں کر سکتے اورسوچ اور احساس سے کام لے سکتے ہیں تو بولنے کی قدرت نہیں رکھتے۔ ان کی ان خصوصیات کی بنا پر جب میں ان کے کلام کو ہم دیکھتے ہیں تو یہ احساس کیے بغیر نہیں رہ سکتے کہ افتخار عارف کی آواز جدید اردو شاعری کی ایک بہت زندہ اور توانا آواز ہے۔ ایک ایسی آواز جو ہمارے دل و دماغ دونوں کو بیک وقت اپنی طرف کھینچتی ہے اور ہمیں ایک ایسی آسودگی بخشتی ہے جو عارف کے سوا شاید ہی کسی ایک آدھ شاعر میں مل سکے۔
شعری مجموعے

* بارہواں کھلاڑی
* مہر دو نیم
* حرفِ باریاب
* جہان معلوم
* باغِ گلِ سرخ
* شہر علم کے دروازے پر
* کتاب دل و دنیا کلیات
* Written in the Season of Fear
* مکالمہ
* در کلوندہ
* افتخار عارف جی نظمن جو سندی ترجمو
حوالہ جات

زمرہ:1943ء کی پیدائشیں
زمرہ:1944ء کی پیدائشیں
زمرہ:اردو تنقید نگار
زمرہ:اردو شعرا
زمرہ:اردو محققین
زمرہ:بقید حیات شخصیات
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی اردو مصنفین
زمرہ:پاکستانی سنی
زمرہ:پاکستانی شعرا
زمرہ:پاکستانی ماہر لسانیات
زمرہ:پاکستانی محققین
زمرہ:پاکستانی مرد شعرا
زمرہ:پاکستانی مرد مصنفین
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی ٹیلی ویژن شخصیات
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:کراچی کی شخصیات
زمرہ:کراچی کے شعرا
زمرہ:کراچی کے مصنفین
زمرہ:لکھنوی شخصیات
زمرہ:لکھنؤ کے مصنفین
زمرہ:لکھنؤ یونیورسٹی کے فضلا
زمرہ:ہلال امتیاز وصول کنندگان
زمرہ:مہاجر شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:21 مارچ کی پیدائشیں
زمرہ:لکھنؤ میں پیدا ہونے والی شخصیات
مائیکل انجیلو انتونیونی

ابتدائی زندگی

شمال مشرقی اٹلی کے علاقے ایمیلیا رومانیا میں 29 ستمبر 1912 کو پیدا ہوئے تھے انھوں نے معاشیات کی تعلیم حاصل کی تھی لیکن انھیں شناخت ایک فلم نقاد کی حیثیت سے اس وقت حاصل ہوئی جب انھوں نے 1930 کی دہایی میں بننے والی مزاحیہ فلموں کو کڑی تنقید کا نشانہ بنانا شروع کیا۔
فلم

1940 میں انھوں نے اٹلی کے نیشنل فلم اسکول میں داخلہ لیا اور جلد ہی اس وقت کے نام آوور فلم ڈائریکٹروں روبرتو روزیلینی اور اینریکو فلچیگنونی کے ساتھ کام کرنے لگے۔ ان کی پہلی فلم ’سٹوری آف اے لوو افیر‘ تھی جو انھوں نے 1950 میں بنائی۔ ان کے بارے میں کہا جاتا ہے کہ وہ مشکل سوال اٹھاتے ہیں اور ان کی فلمیں پیچیدہ ہوتی ہیں۔
فن

انتونیونی کا کہنا تھا کہ وہ عام لوگوں کے بارے میں فلمیں بناتے ہیں لیکن نقادوں نے سوال اٹھایا کے اگر کوئی فلم اکثر لوگوں کو درپیش مسائل کے بارے میں ہوتی ہے تو پیچیدہ کیسے ہو جاتی ہے؟

’دی ایڈونچر‘ کی کہانی ایک لڑکی کی گمشدگی کی کہانی ہے اور انتونیونی نے اس تلاش کو اس طرح پیش کیا ہے کہ تمام کردار آہستہ آہستہ خود اپنے آپ کو تلاش کرتے ہوئے محسوس ہونے لگتے ہیں

انتونیونی اس سوال کے بارے میں کہتے ہیں کہ ’عام طور پر جو مسائل بڑے سمجھے جاتے ہیں وہ اس لیے بڑے نہیں ہوتے کہ ان کی شکل و صورت کچھ مختلف ہوتی ہے بلکہ اس لیے بڑے ہوتے ہیں کہ ہمیں ہر وقت درپیش رہتے ہیں لیکن ہم انھیں اہم سمجھنے اور تصور کرنے پر تیار نہیں ہوتے‘۔

انتونیونی دنیا کے ان اہم ڈائریکٹروں میں سرِ فہرست ہیں جنھوں نے نہ صرف اٹلی کے سنیما میں نئی حقیقت پسندی یا نیو ریلزم کو درجۂ کمال تک پہنچایا بلکہ اس رحجان کے عروج پر جدید دور کی ابتدا بھی کی اور ’دی ایڈونچر‘ صرف فلموں کے جدید دور ہی کی ایک اہم فلم نہیں ہے بلکہ اب تک بننے والی اہم ترین فلموں میں ایک ہے۔

انتونیونی کی جدیدیت دوستوسکی سے شروع ہو کر سارتر اور کامیو کے اتصال پر ختم ہونے والی جدیدیت ہے۔ ایک طرح سے ہم اسے ضدوں کا اکٹھا ہونا یا اجتماع ضدین بھی کہہ سکتے ہیں۔
انتقال

اگرچہ 80ء کے عشرے کے وَسط میں فالج کے ایک حملے کے بعد سے انتونیونی کی استعدادِ کار میں نمایاں کمی ہوئی تاہم سنہ 2004ء تک انھوں نے مزید کئی ایک فلمیں تخلیق کیں۔ 30 جولائی 2007ء کو روم میں انتقال کر گئے۔


زمرہ:اطالوی شخصیات
زمرہ:اطالوی شعرا
زمرہ:اطالوی فلم پروڈیوسر
زمرہ:اطالوی فلم ہدایت کار
زمرہ:اطالوی مرد مصنفین
زمرہ:اطالوی مصور
زمرہ:اطالوی ملحدین
زمرہ:اطالوی منظر نویس
زمرہ:اطالوی ہدایتکار
زمرہ:اطالیہ میں تدفین
زمرہ:اکیڈمی اعزازی ایوارڈز یافتگان
زمرہ:بیسویں صدی کے اطالوی شعرا
زمرہ:بیسویں صدی کے اطالوی مصنفین
زمرہ:بیسویں صدی کے اطالوی مصور
زمرہ:جامعہ بولونیا کے فضلا
زمرہ:فلمی ہدایت کار
زمرہ:فیرارا کی شخصیات
زمرہ:مرد منظر نویس
زمرہ:ویکی ڈیٹا سے مطابقت رکھنے والی مختصر تفصیل
زمرہ:Harv اور Sfn کے بدون ہدف نقائص
زمرہ:1912ء کی پیدائشیں
زمرہ:2007ء کی وفیات
زمرہ:29 ستمبر کی پیدائشیں

زمرہ:اطالوی مرد منظر نویس
انگمار برگمین

ارنسٹ انگمار برگما' () سویڈن سے تعلق رکھنے والا ایک فلمی ڈائرکٹر اور پروڈیوسر تھا۔
سوانح

جدید سینما کے عظیم ہدایتکار۔ 14 جولائی سن 1918ء کو سویڈن میں Uppsala کے مقام پر پیدا ہونے والے بیرگمان بین الاقوامی سطح پر اپنی فلموں کی وجہ سے مشہور ہوئے لیکن وہ ایک مانے ہوئے اسٹیج ڈائریکٹر بھی تھے۔
شہرت

وہ سب سے پہلے بین الاقوامی توجہ کا مرکز سن 1955ء میں بنے، جب اُن کی فلم Smiles of a Summer Night منظرِ عام پر آئی۔ یہ ایک مزاحیہ رومانی فلم تھی، جو Stephen Sondheim کے میوزیکل "A Little Night Music" سے متاثر ہو کر بنائی گئی تھی۔
مزید فلمیں

"The Seventh Seal" سن 1957ء میں ریلیز ہوئی اور اِس نے نقادوں اور تماشائیوں دونوں سے زبردست داد وصول کی۔ یہ فلم قرونِ وُسطے ٰ کے اُس تاریک دَور کی کہانی سناتی ہے، جب برسوں طاعون کی بیماری انسانوں پر مسلط رہی تھی۔ اِسی فلم میں وہ منظر بھی ہے، جسے سینما کی تاریخ کا شاید سب سے مشہور منظر کہا جا سکتا ہے۔ اِس میں ایک نواب کو موت کے کردار کے ساتھ بیٹھے شطرنج کھیلتے دکھایا گیا۔
اعزازات

فرانس کے مشہورِ زمانہ Cannes فلمی میلے میں انھیں سن 1997ء میں اُن کی عمر بھر کی خدمات کے بدلے میں پام آف دا پامز کا ایوارڈ دیا گیا تھا۔ ہالی وُڈ نے اُن کی عمر بھر کی خدمات کا اعتراف سن 1970ء ہی میں انھیں آسکر ایوارڈ دیتے ہوئے کیا تھا۔

سن 1984ء میں اُن کی فلم "Fanny and Alexander" کو بہترین غیر ملکی فلم کے آسکر اعزاز سے نوازا گیا۔ یہ اُن کے کیرئر کی آخری فلم تھی، تاہم وہ آخری وقت تک تخلیقی سرگرمیوں میں مصروف رہے۔ 30 جولائی 2007ء کو ان کا انتقال ہوا۔
بیرونی روابط

* عظیم فلم ساز برگمان رخصت


زمرہ:1918ء کی پیدائشیں
زمرہ:2007ء کی وفیات
زمرہ:اپسالا کی شخصیات
زمرہ:اسٹاک ہوم یونیورسٹی کے فضلا
زمرہ:انگریزی ہدایتکار
زمرہ:بافٹا اعزاز یافتگان (شخصیات)
زمرہ:بیسویں صدی کے سویڈش مصنفین
زمرہ:سابقہ لوتھری شخصیات
زمرہ:سویڈش فلم ہدایت کار
زمرہ:سویڈش فلمی شخصیات
زمرہ:سویڈش لاادری
زمرہ:سویڈش منظر نویس
زمرہ:شخصیات بلحاظ والون نسب
زمرہ:مرد منظر نویس
زمرہ:سویڈش مرد مصنفین
زمرہ:ویکی ڈیٹا سے مطابقت رکھنے والی مختصر تفصیل
جورج طابوری

framepx|تصغیر|بائیں|جورج طابوریبرطانوی مصنف اور تھئیٹر ڈائریکٹر
ابتدائی زندگی

George Tabori چوبیس مئی سنہ 1914ء کو مجارستان (ہنگری) کے دار الحکومت بوداپست میں ایک یہودی گھرانے میں پیدا ہوئے۔ اپنی اِس مذہبی وابستگی کو انھوں نے عمر بھر اپنے ساتھ پُر زور انداز میں جوڑے رکھا اور دوسری عالمی جنگ سے پہلے اور اُس کے دوران یہودی جس طرح سے زیرِ عتاب آئے اور گھر سے بے گھر ہوئے، وہ سب کچھ جورج طابوری کے اندازِ فکر کا بھی حصہ بن گیا۔

بچپن میں برلن میں مختصر قیام کے بعد وہ اعلیٰ تعلیم کے حصول کے لیے واپس بوڈاپیسٹ چلے گئے اور 22 برس کی عمر میں لندن کا رُخ کیا۔ صحافی اور مترجِم کے طور پر اُن کی تخلیقی صلاحیتوں کو جلا ملی۔ اِس عرصے کے دوران وہ خطہ بلقان میں بھی رہے، ترکی میں بھی اور بالآخر برطانوی فوج کے افسر کی حیثیت سے فلسطین میں تعینات ہوئے۔
تھیٹر

اپنے ابتدائی ناول انھوں نے لندن میں لکھے، جو زیادہ کامیاب ثابت نہ ہو سکے۔ 1947ء میں انھوں نے امریکا کی راہ لی اور وہیں انھیں وہ سب کچھ مل گیا، جس کے وہ متلاشی تھے، یعنی یورپ سے گئے ہوئے تارکینِ وطن سے ملاقاتیں اور تھامس مَن اور بیرتھولٹ بریشت جیسے جرمن ادیبوں کی صحبت۔

خاص طور پر بریشت نے تو طابوری کی زندگی ہی بدل کر رکھ دی۔ بریشت کے ڈراموں کا ترجمہ کرتے کرتے اُن کی اپنی توجہ بھی اسٹیج ڈرامے کی جانب ہوئی اور پچاس کے عشرے کے آغاز سے طابوری مشہور مصنفین کے ڈرامے لندن اور نیویارک میں اسٹیج پر پیش کرنے لگے۔
برلن آمد

1968ء میں وہ برلن کے شِلر تھئیٹر میں ایک کھیل پیش کرنے کے لیے آئے اور پھر یہیں کے ہو رہے۔ آخری وقت تک فعال رہنے والے جورج طابوری نے جرمنی میں دیگر ادیبوں کے پچاس ڈراموں کو اسٹیج پر پیش کیا جبکہ خود بھی اسٹیج کے لیے چالیس ڈرامے تحریر کیے۔
اعزازات

تھئیٹر کی دُنیا کا شاید ہی کوئی اہم اعزاز ہو گا، جو اُن کے حصے میں نہ آیا ہو۔ اُن کی زندگی کی سب سے بڑی خواہش یہ تھی کہ وہ شیکسپیئر کے کھیل کنگ لیئر کو اسٹیج پر پیش کریں لیکن یہ خواہش پوری ہونے سے پہلے ہی وہ اب اِس دُنیا سے رخصت ہو گئے۔ جولائی 2007 میں ان کا انتقال ہوا۔


زمرہ:1914ء کی پیدائشیں
زمرہ:2007ء کی وفیات
زمرہ:برطانوی شخصیات
زمرہ:برطانوی ہدایتکار
زمرہ:بوداپست کے مصنفین
زمرہ:ریاستہائے متحدہ کو مجارستانی تارکین وطن
زمرہ:ریاستہائے متحدہ میں مجارستانی تارکین وطن
زمرہ:مجارستانی یہودی
زمرہ:بیسویں صدی کے منظر نویس
زمرہ:ویکی ڈیٹا سے مختلف مختصر وضاحت
زمرہ:ایکٹرز اسٹوڈیو کے فضلا
زمرہ:ہالی ووڈ بلیک لسٹ